Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, Paisaiaren Europako Hitzarmenaren araberako paisaia-politika ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Paisaiaren Europako Hitzarmena, zeina Florentzian sinatu baitzen 2000n eta Espainiak 2007an berretsi baitzuen, autonomia erkidegoetako eta tokiko administrazioen konpromiso politiko bat da, paisaiaren babesa, antolamendua eta kudeaketa sustatzea helburu.

Zure departamentuak zer ildo garatu du Paisaiaren Europako Hitzarmenaren araberako paisaia-politika ezartzeko foru erkidegoan?

Iruñean, 2020ko urtarrilaren 31n

Foru parlamentaria: Arantza Biurrun Urpegui